Dal-lejl seħħ argument bejn żewġt irġiel f'dar fil-Marsa. L-argument aktarx qam bejn Malti u barrani u wara t-tnejn li huma marru l-għassa tal-pulizija tal-Ħamrun fejn waslu hemm għal ħabta tan-12:30 ta' filgħodu. Kelliem għall-korp tal-pulizija kkonferma l-każ ma' ONE News u saħaq li l-barrani aktarx qala' daqqa b'xi ħaġa iebsa, probabli flixkun. Il-barrani ttieħed l-isptar Mater Dei għal aktar kura fejn il-kundizzjoni tiegħu għadha mhix magħrufa filwaqt li l-Malti ttieħed fiċ-ċentru tas-saħħa tal-Furjana hekk kif sofra minn ġrieħi ħfief. Dalgħodu kmieni, għal ħabta tas-6:00, esperti forensiċi kienu fi pjazza ta' Fra Diegu. Nifhmu li dawn kienu qed jintraċċaw demm taż-żewġ persuni li setgħu ħallew huma u mexjin lejn l-għassa biex jirrappurtaw il-każ. argument esperti forensiċi Ħamrun marru flimkien l-għassa